Honderde mense steek glo daagliks die grens tussen Suid-Afrika en Swaziland oor sonder die nodige dokumente of sonder dat hulle deursoek word.
Die afvaardiging was eers by die grensgedeelte naby die Itshelejuba-hospitaal, sowat 32 km van Pongola. “Op die toneel was tussen 12 en 15 weermaglede. Ons het hulle gegroet en ek het gevra wat hier aangaan nadat ek gesien het hoe mense onderdeur die heining tussen Suid-Afrika en Swaziland kruip. Ek het gevra hoekom die mense nie in hegtenis geneem word nie. Daar is vir my gesê hulle het nie opdrag gekry om dit te doen nie.”
Volgens Kohler Barnard wou sy ook by die weermaglede weet wat hulle daar maak, maar ook hierop kon sy nie ŉ antwoord kry nie. “Terwyl ons daar gestaan het, het daar seker 30 mense die land binnegekom of verlaat. Ek was absoluut stomgeslaan.”
Kohler Barnard het gesê die DA-afvaardiging het ŉ ent verder aangery waar hulle op ŉ klein huisie afgekom het. “Daar was ŉ man wat gesê het dit is sy werk om elke dag langs die hele lengte van die heining te loop en dit te herstel. Ons het ook motorspore gesien wat beteken die heining word geknip en gesteelde motors word oor die grens geneem.”
“Dit is absoluut afgryslik. Daar is net geen beheer oor oorgrensmisdaadsindikate nie. Veediefstal gedy aangesien die grens eintlik nie bestaan nie.”
Maroela Media het brig.genl. Mafi Mgobozi, woordvoerder van die weermag, genader wat gesê het dit is nie die weermag se werk om grensbeheer toe te pas nie. Hy kan dus nie kommentaar lewer op die bewerings en foto’s nie.
Baie dankie vir jou kommentaar! Ons vra groot om verskoning vir die oorsig, die berig is reeds gewysig.
Ons arme ou landjie bars reeds uit sy nate uit. Ons is heeltemal oorbevolk. Hierdie mense sal wil eet en iewers gaan woon. Ek gee heelltemal op!
S.A het al lankal nie meer grense nie behalwe vir die blankes wat oor die grense wil gaan vakansie hou.
Dit gaan so by die Zim grens ook. Het self gesien waar die weermaglede net staan en kyk terwyl daar mense heen en weer loop deur die geknipte drade.